text: En tilbage på pinden
  18 august 2012 kl. 13.42
  I havnen i Juelsminde har de siden onsdag siddet på pæle. Og nu er der kun een standhaftig kvinde tilbage.
  Lørdag morgen var Maria-Louise Beuchert den eneste tilbage ud af fire pælesiddere i konkurrencen. 
  Tre kvinder og en mand stillede op, og manden røg som den første efter bare 11 timer.
  Sidste kvinde på pælen har som ambition at holde ud helt til i morgen klokken 17, da det giver en større pengepremie. 
  Klarer hun det, kan hun humpe fra havnen omkring 40.000 kroner rigere.
  